Εκδικητές: Η Τελευταία Πράξη

Πλοκή

Η οικογένεια του Κλιντ Μπάρτον (Hawkeye) γίνεται στάχτη μαζί με το υπόλοιπο 50% όλων των ειδών ζωής στο σύμπαν όταν ο Θάνος ενεργοποίησε το γάντι του στο τέλος του Εκδικητές: Ο Πόλεμος της Αιωνιότητας.
Η Κάρολ Ντάνβερς (Captain Marvel) διασώζει τον Τόνι Σταρκ (Iron Man) και την Νέμπουλα που είναι παγιδευμένοι στο διάστημα μετά την ήττα τους από τον Θάνος. Τους επιστρέφει στην γη όπου επανενώνονται με τη Νατάσα Ρόμανοφ (Μαύρη Χήρα), τον Μπρους Μπάνερ (Hulk), τον Στιβ Ρότζερς (Captain America), τον Rocket Raccoon, τον Thor, τη Πέπερ Ποτς και τον Τζέιμς Ρόουντς (War Machine). 
Η ομάδα πηγαίνει στον πλανήτη που βρίσκεται ο Θάνος με σκοπό να κλέψουν τις λίθους της αιωνιότητας και να της χρησιμοποιήσουν ώστε να αντιστρέψουν τις πράξεις του Θάνος. Όμως όταν βρίσκουν τον Θάνος, ανακαλύπτουν ότι έχει καταστρέψει τους 6 λίθους της αιωνιότητας ώστε να αποτρέψει την επανάχρηση τους. Ο θυμωμένος Thor αποκεφαλίζει τον Θάνος.
Πέντε χρόνια αργότερα, ο Μπρους Μπάνερ έχει ενωθεί με την πλευρά του Hulk και ο Thor έχει γίνει ο μεθυσμένος ηγέτης τον προσφύγων της Asgard, οι οποίοι βρίσκονται στη Νορβηγία. Ο Σκοτ Λανγκ (Ant-Man) αποδρά από το κβαντικό κόσμο και βρίσκει την Ρομανοφ και τον Στιβ Ρότζερς. Όπου τους εξηγεί ότι για εκείνον περάσαν μόνο 5 ώρες και θεωρεί ότι ο κβαντικός κόσμος θα μπορούσε να επιτρέψει ένα ταξίδι στον χρόνο.
Οι τρεις τους προτείνουν στον Τόνυ Σταρκ (ο οποίος μεγαλώνει την κόρη του την Μοργκάν μαζί με την γυναικά του την Πέπερ Ποτς) να ταξιδέψουν στον χρόνο ώστε να πάρουν τους έξι λίθους της αιωνιότητας πριν τους συλλέξει ο Θάνος. Ο Τονυ Σταρκ αρνείται ανήσυχος για το τι θα σήμαινε η αλλαγή της ιστορίας για την κόρη του. Άλλα αφού αναλογίστηκε τον χαμό του Πήτερ Πάρκερ σχεδιάζει μια λειτουργική μηχανή του χρόνου.
Οι επανασυνδεδεμένοι Εκδικητές διαχωρίζονται σε ομάδες για την αποστολή τους. Ο Hulk, Captain America, Ant-man και Iron Man ταξιδεύουν στην μάχη της Νέας Υόρκη για να πάρουν της λίθους του μυαλού,του χώρου και του χρόνου. Ο Hulk πηγαίνει στο Sanctum Sanctorum και πείθει την Αρχαία (Ancient One) να του δώσει την λίθο του χρόνου και υπόσχεται ότι θα την επιστρέψει. Ο Captain America κλέβει την λίθο του μυαλού από τους μυστικούς πράκτορες της Hydra και συναντάει τον παλιό του εαυτό και τον αντιμετωπίζει. Ο Iron Man και ο Ant-man προσπαθούν να κλέψουν την λίθο του Χώρου άλλα αποτυγχάνουν και ο Loki καταφέρνει να αποδράσει και να ξεφύγει μαζί με την λίθο. Ο Hulk και ο Ant-man επιστρέφουν στον παρόν μαζί με της λίθους του χρόνου και του μυαλού ενω ο Iron Man και ο Captain America ταξιδεύουν ακόμα πιο πίσω στο παρελθόν στον χρόνο στο 1970 στο Αμερικάνικο στρατόπεδο Fort Leigh ώστε να κλέψουν μια προηγούμενη εκδοσή της λίθου του χώρου και μερικά φιαλίδια αλλαγής μεγέθους του Hank Pym που θα τους επιτρέψουν να επιστρέψουν στο παρόν. Ο Iron Μan συναντάει και μιλάει με τον πάτερα του, Howard, ενώ ο Captain America βλέπει την Peggy Carter. Και οι δύο τα καταφέρνουν και επιστρέφουν στο παρόν.
Στην Asgard, ο Rocket και ο Thor περνούν την λίθο της πραγματικότητας από την Jane Foster. Ο Thor είχε μια τυχαία συνάντηση με την μητέρα του, της οποίας η συμβουλή ενίσχυσε το ηθικό του. Επίσης παίρνει μια παλιά εκδοχή του σφυριού του Mjolnir και επιστρέφουν στο παρόν.
Ο Hawkeye και η Black Widow φτάνουν στον Vormir για το πετράδι της ψυχής. Εκεί μαθαίνουν από τον φύλακα Red Skull ότι αυτό μπορεί να αποκτηθεί μόνο αν θυσιάσουν κάποιον που αγαπούν. Τελικά, η Black Widow θυσιάζει τον εαυτό της και ο Hawkeye αποκτά το πετράδι της ψυχής και επιστρέφει στο παρόν.
Στο Morag, η Nebula και ο War Machine κλέβουν το πετράδι της δύναμης πριν το Peter Quill. O Rhodes επιστρέφει με το πετράδι της δύναμης στο παρόν. Η Nebula δεν τα καταφέρνει και μένει πίσω λόγο επιπλοκών με τα μηχανικά της μέρη. Ο Θάνος μαθαίνει για την μελλοντική του επιτυχία και για τους Avengers που προσπαθήσουν να την καταστρέψουν μέσω της σύνδεσης των Δύο Nebula. Στέλνει στο παρόν την παλιά Nebula στην θέση της άλλης.
Ο Hulk χρησιμοποιεί της λίθους της αιωνιότητας για να αναστήσει όσους σκότωσε ο Θάνος, όσο ο παλιός εαυτός της Nebula χρησιμοποιεί την μηχανή του χρόνου ώστε να μεταφέρει τον Θάνος και τον στρατό του από το παρελθόν στις εγκαταστάσεις των Avengers.
Η εγκαταστάσεις καταστρέφονται και στο χάος ο Hawkeye καταφέρνει να πάρει τα πετράδια. Η Nebula του παρελθόντος σκοτώνεται από την τωρινή όταν προσπαθεί να πάρει τα πετράδια.
Ο Captain America, ο Thor και ο Iron Man αντιμετωπίζουν τον Thanos ο οποίος πλέον θέλει να χρησιμοποιήσει τα πετράδια για να καταστρέψει το σύμπαν και να δημιουργήσει ένα καινούργιο, χωρίς την μνήμη του κανονικού σύμπαντος. Ο Captain America καταφέρνει να σηκώσει το σφυρί του Thor, άλλα ούτε αυτό είναι αρκετό για να νικήσουν τον Θάνος.
Ο Doctor Strange και ο Wong έρχονται και τηλεμεταφέρουν όλους τους αναστημένους Avengers και άλλους μαζί με τον στρατό της Wakanda και της Asgard για να παλέψουν τον Θάνος. Εν τέλει, ο Iron Man καταφέρνει να πάρει τα πετράδια της αιωνιότητας από το χέρι του Θάνος και τα χρησιμοποιεί για να κάνει τον Θάνος και ολόκληρο τον στρατό του σκόνη έτσι σκοτώνοντας τον Θάνος μια και καλή. Η ενέργεια που απελευθερώθηκε από τα πετράδια όμως τραυματίζει θανάσιμα τον Tony Stark.
Μετά από την κηδεία του Tony Stark, ο Thor ανακηρύσσει την Valkyrie βασίλισσα του Asgard και μπαίνει στο πλήρωμα των Guardians of the Galaxy.  
Ο Captain America επιστρέφει τα πετράδια και το σφυρί του Thor στις κανονικές τους χρονολογίες και ζει την ζωή του στο παρελθόν μαζί με την Peggy Carter, αντί να επιστρέψει στο παρόν. Ως ηλικιωμένος, εμφανίζεται στο μέρος όπου είχε στηθεί η χρονομηχανή και παραδίδει την ασπίδα του στον Sam Wilson (Falcon).

Παραγωγή

Τον Οκτώβριο του 2014, η Marvel ανήγγειλε μια συνέχεια δυο μερών για το Εκδικητές: Η Εποχή του Ultron του 2015, με τίτλο Εκδικητές: Ο Πόλεμος της Αιωνιότητας. Το πρώτο μέρος προγραμματίστηκε να κυκλοφορήσει στις 4 Μαΐου 2018, και το δεύτερο στις 3 Μαΐου 2019.   Τον Απρίλιο του 2015, η Marvel ανακοίνωσε ότι οι Άνθονι Ρούσο και Τζοι Ρούσο  θα σκηνοθετήσουν και τα δύο τμήματα της ταινίας Εκδικητές: Ο Πόλεμος της Αιωνιότητας  με την κινηματογράφηση να ξεκινήσει το 2016. Επίσης, κατά τη διάρκεια του ίδιου μήνα, ο Κέβιν Φέιγκ δήλωσε ότι οι ταινίες θα είναι δύο ξεχωριστές ταινίες "επειδή έχουν κοινά στοιχεία, φάνηκε σκόπιμο να ονομάσουμε τις ταινίες έτσι. Δεν θα  έλεγα ότι είναι μια ιστορία που έχει κοπεί στην μέση. Θα έλεγα ότι πρόκειται να είναι δύο ξεχωριστές ταινίες."  Τον Μάιο του 2015, οι Κρίστοφερ Μάρκους και Στίβεν ΜακΦίλι υπέγραψαν για να γράψουν τα σενάρια και για τα δύο μέρη της ταινίας. Τον επόμενο Μάιο, οι Ρούσο αποκάλυψαν ότι θα ξεχωρίσουν τις δύο ταινίες, για να απομακρύνουν περαιτέρω την εσφαλμένη αντίληψη ότι ήταν είναι μεγάλη ταινία χωρισμένη στα δύο, με τον Τζοι να δηλώνει: ."Η πρόθεση είναι να αλλάξουμε [τους τίτλους] ]."  Τον Ιούλιο του 2016, η Marvel αφαίρεσε τον τίτλο της ταινίας.
Η κινηματογράφηση ξεκίνησε στις 10 Αυγούστου 2017  υπό τον τίτλο εργασίας Mary Lou 2,  στο Pinewood στούντιο της Ατλάντα στην Fayette της Τζόρτζια, με τον Τρεντ Όπαλοκ ως διευθυντής φωτογραφίας. Η ταινία, όπως και το Εκδικητές: Ο Πόλεμος της Αιωνιότητας, γυρίστηκε με κάμερες IMAX / Arri 2D, σημειώνοντας έτσι την πρώτη φορά που μια κινηματογραφική ταινία του Χόλιγουντ γυρίστηκε εξ ολοκλήρου με ψηφιακές φωτογραφικές μηχανές IMAX.  Ο Φέιγκ δήλωσε ότι οι ταινίες έπρεπε αρχικά να κινηματογραφηθούν ταυτόχρονα, αλλά αποφάσισαν να γυρίσουν την μία μετά την άλλη εξηγώντας: "Κάνουμε την μια αμέσως μετά την άλλη. Ήταν πολύ περίπλοκο να τις κάνουμε ταυτόχρονα. Θέλαμε να είμαστε σε θέση να εστιάζουμε και να γυρίζουμε μια ταινία και στη συνέχεια να εστιάζουμε και να γυρίζουμε μια άλλη ταινία."  Ο Άνθονι Ρούσο θεώρησε αρχικά ότι έχει νόημα να γυρίσουν ταυτόχρονα τις ταινίες εξαιτίας οικονομικών και υλικοτεχνικών λόγων, λαμβάνοντας υπόψη τον μεγάλο αριθμό μελών του cast, παρόλο που κάθε κομμάτι είναι η δική του ξεχωριστή ταινία  και πρότεινε "κάποιες μέρες θα γυρίζουμε την πρώτη ταινία και μερικές μέρες θα γυρίσουμε τη δεύτερη ταινίας. Απλά ένα άλμα εμπρός και πίσω."  Η παραγωγή ολοκληρώθηκε στις 11 Ιανουαρίου, 2018  αν και επιπλέον γυρίσματα έλαβαν χώρα σε κομητείες της Νέας Υόρκης τον Ιούνιο του 2018.  Τα επαναληπτικά γυρίσματα ξεκίνησαν στις 7 Σεπτεμβρίου 2018  και ολοκληρώθηκαν στις 12 Οκτωβρίου 2018. Περισσότερα γυρίσματα πραγματοποιήθηκαν τον Ιανουάριο του 2019. Ο Έβανς και ο Χέμσγουορθ κέρδισαν 15 εκατομμύρια δολάρια για την ταινία, όπως και στο Εκδικητές: Ο Πόλεμος της Αιωνιότητας, με το σύνολο του μπάτζετ μόνο για τους ηθοποιούς να ξεπερνάει τα 100 εκατομμύρια δολάρια.

Κυκλοφορία

Το Εκδικητές: Η Τελευταία Πράξη κυκλοφόρησε στις Ηνωμένες Πολιτείες και στο Ηνωμένο Βασίλειο στις 26 Απριλίου 2019,  σε IMAX και 3D.  Η ταινία κυκλοφόρησε στην Ελλάδα και σε ορισμένες άλλες χώρες στις 24 Απριλίου 2019. Αρχικά είχε προγραμματιστεί να κυκλοφορήσει στις Ηνωμένες Πολιτείες στις 3 Μαΐου 2019.  Τον Ιούνιο του 2019, η ταινία επανακυκλοφόρησε, με επτά λεπτά καινούριου υλικού. Στις 21 Ιουλίου 2019, η ταινία έγινε η μεγαλύτερη εισπρακτική επιτυχία όλων των εποχών, ξεπερνώντας τον προηγούμενο κάτοχο του τίτλου, το Avatar του 2009. Η ταινία κυκλοφόρησε ψηφιακά στις 30 Ιουλίου 2019 και σε DVD και Blu-Ray στις 13 Αυγούστου.